Poolas on palju jälgi Teisest maailmasõjast. Poolas asus Hitleri peakorter (Hundikoobas) ja Idarinde peakorter. Sakslaste rünnak Westerplatte garnisoni vastu oli  Teise maailmasõja esimesi operatsioone. Hitlerlik Saksamaa rajas Poolasse palju koonduslaagreid ja arvukalt ka sõjavangide laagreid. Neist näiteks Zagani laagrisse suletud lääneriikide ohvitseride põgenemiskatse sai aluseks tuntud Hollywoodi filmile "Suur põgenemine". Samas Zagani linnas on ka väike memoriaal kindral S. Maczekile. Tema juhitud motobrigaad oli ainuke Poola väeosa, kes ei kaotanud 1939. a. sügisel sakslaste vastu võideldes ühtegi lahingut.